Zanga-zangan zaben Osun: Shugabannin PDP na da matsala a kwakwalwa – Aregbesola ▷ Legit.ng
Zanga-zangan zaben Osun: Shugabannin PDP na da matsala a kwakwalwa – Aregbesola
5 months ago 1836 views by Aisha Musa
Gwamnan jihar Osun, Rauf Aregbesola, a ranar Juma’a, 5 ga watan Oktoba ya bayyana shugabannin babban jam’iyyar adawa ta Peoples Democratic Party (PDP) da suka yi zanga zanga a hedkwatar hukumar zabe mai zaman kanta kan sakamakon zaben gwamnan jihar a matsayin “masu tabin hankali”.
Aregbesola ya bayyana hakan a wata hira da manema labarai na fadar shugaban kasa jim kadan bayan ya gabatar da zababben gwamnan jihar Osun, Gboyega Oyetola ga Shugaban kasa Muhammadu Buhari a fadar shugaban kasa dake Abuja.
Shugaban majalisar dattawa, Bukola Saraki, Kakakin majalisar wakilai, Yakubu Dogara, da shugaban jam’iyyar PDP na kasa, Uche Secondus na daga cikin shugabannin da suka yi zanga-zanga akan sakamakon zben a hedkwatar INEC dake Abuja.
KU KARANTA KUMA: Zaben cikin gida: 'Yan takara sunyi zanga-zangar rashin amincewa da zabe a Kano
A halin da ake ciki, mun ji cewa jami'an yan sandan Najeriya sun watsawa shugabannin jam'iyyar Peoples Democratic Party PDP barkonon tsohuwa yayinda suke gudanar da zanga-zanga zuwa ofishin hukumar gudanar da zabe ta kasa mai zaman kanta wato INEC a yau.
Mun kawo muku rahoton cewa Shugabannin jam’iyyar Peoples Democratic Party (PDP) na gudanar da zanga-zanga kan sakamakon zaben jihar Osun da aka kammala kwanan nan na gwamna.
Masu zanga-zangan na neman INEC ta kaddamar da dan takarar PDP Ademola Adeleke a matsayin wanda yayi nasara a zaben.
Closing date for JAMB 2018 MTN transfer code Futminna Ankara short gown styles Top 10 richest pastor in Nigeria
4 hours ago 1851 views